**บทคัดย่อ**

ชื่อเรื่อง การพัฒนาชุดแบบฝึกเสริมทักษะประกอบการเรียนรู้ด้วยกลุ่มร่วมมือแบบ STAD

เรื่องสระเปลี่ยนรูปและสระลดรูป สำหรับนักเรียนชั้นประถมศึกษาปีที่ 1

ผู้วิจัย นางศิริวรรณ ชนูดหอม

ตำแหน่งครูชำนาญการ โรงเรียนวัดท่ายาง สำนักงานเขตพื้นที่การศึกษาประถมศึกษา

นครศรีธรรมราช เขต 2

การศึกษาค้นคว้าครั้งนี้มีวัตถุประสงค์เพื่อ 1) สร้างและหาประสิทธิภาพของชุดแบบฝึกเสริมทักษะประกอบการเรียนรู้ด้วยกลุ่มร่วมมือแบบ STAD เรื่องสระเปลี่ยนรูปและสระลดรูป สำหรับนักเรียนชั้นประถมศึกษาปีที่ 1 ให้มีประสิทธิภาพตามเกณฑ์มาตรฐาน 80/80 2) เปรียบเทียบผลสัมฤทธิ์ทางการเรียนเรื่องสระเปลี่ยนรูปและสระลดรูป รายวิชาภาษาไทยของนักเรียนชั้นประถมศึกษาปีที่ 1 ก่อนและหลังเรียนด้วยชุดแบบฝึกเสริมทักษะประกอบการเรียนรู้ด้วยกลุ่มร่วมมือแบบ STAD เรื่องสระเปลี่ยนรูปและสระลดรูป และ 3) ศึกษาความพึงพอใจของนักเรียนที่มีต่อชุดแบบฝึกเสริมทักษะประกอบการเรียนรู้ด้วยกลุ่มร่วมมือแบบ STAD เรื่องสระเปลี่ยนรูปและสระลดรูป สำหรับนักเรียนชั้นประถมศึกษาปีที่ 1 เครื่องมือที่ใช้ในการศึกษาค้นคว้าประกอบด้วย 1) ชุดแบบฝึกเสริมทักษะประกอบการเรียนรู้ด้วยกลุ่มร่วมมือแบบ STAD เรื่องสระเปลี่ยนรูปและสระลดรูป สำหรับนักเรียนชั้นประถมศึกษาปีที่ 1 จำนวน 5 เล่ม 2) แผนการจัดการเรียนรู้ประกอบการใช้ชุดแบบฝึกเสริมทักษะประกอบการเรียนรู้ด้วยกลุ่มร่วมมือแบบ STAD เรื่องสระเปลี่ยนรูปและสระลดรูป สำหรับนักเรียนชั้นประถมศึกษาปีที่ 1 จำนวน 10 แผน

3) แบบทดสอบหลังการใช้ชุดแบบฝึกเสริมทักษะ เรื่องสระเปลี่ยนรูปและสระลดรูป แต่ละเล่ม เป็นแบบทดสอบชนิดเลือกตอบ 3 ตัวเลือก จำนวน 5 ฉบับ ฉบับละ 10 ข้อ 4) แบบทดสอบวัดผลสัมฤทธิ์ทางการเรียนเรื่องสระเปลี่ยนรูปและสระลดรูป สำหรับนักเรียนชั้นประถมศึกษาปีที่ 1 เป็นแบบทดสอบชนิดเลือกตอบ 3 ตัวเลือก 1 ฉบับ จำนวน 30 ข้อ 5) แบบสอบถามความพึงพอใจในการใช้ชุดแบบฝึกเสริมทักษะประกอบการเรียนรู้ด้วยกลุ่มร่วมมือแบบ STAD เรื่องสระเปลี่ยนรูปและสระลดรูป สำหรับนักเรียนชั้นประถมศึกษาปีที่ 1 จำนวน 15 ข้อ 6) แบบบันทึกการสังเกตพฤติกรรมการเรียนรู้ด้วยกลุ่มร่วมมือแบบ STAD เป็นแบบมาตรประมาณค่า (Rating scale) ชนิด 3 ระดับ จำนวน 4 ข้อ

ผลการศึกษาค้นคว้า พบว่า

1. ประสิทธิภาพของชุดแบบฝึกเสริมทักษะประกอบการเรียนรู้ด้วยกลุ่มร่วมมือ แบบ STAD เรื่องสระเปลี่ยนรูปและสระลดรูป สำหรับนักเรียนชั้นประถมศึกษาปีที่ 1 ตามเกณฑ์ 80/80 มีค่า 86.00/88.10 ซึ่งสูงกว่าเกณฑ์และเป็นไปตามสมมติฐานข้อ 1

2. คะแนนผลสัมฤทธิ์ทางการเรียน เรื่องสระเปลี่ยนรูปและสระลดรูปหลังเรียนของนักเรียนสูงกว่าก่อนเรียนอย่างมีนัยสำคัญทางสถิติที่ระดับ .01 ซึ่งเป็นไปตามสมมติฐานข้อ 2

3. นักเรียนมีความพึงพอใจต่อชุดแบบฝึกเสริมทักษะประกอบการเรียนรู้ด้วยกลุ่มร่วมมือ แบบ STAD เรื่องสระเปลี่ยนรูปและสระลดรูป สำหรับนักเรียนชั้นประถมศึกษาปีที่ 1ในภาพรวมอยู่ในระดับมาก ( = 4.40)

4. พฤติกรรมการเรียนรู้ด้วยกลุ่มร่วมมือแบบ STAD ของนักเรียนโดยภาพรวมอยู่ในระดับดี

( = 2.89)